google/wiki40b huggingface dataset:
In the Heart of the Sea

Om filmen

Filmen er basert på moderne versjoner av Nathaniel Philbricks bok In the Heart of the Sea: The Tragedy of Whaleship Essex fra 2000 om de virkelige hendelsene som skjedde i 1820. Den hadde kinopremiere i Norge 25. desember 2015.

Handling

Vinteren 1820 ble hvalfangerskipet Essex angrepet av noe ingen kunne tro: En hval av mammutstørrelse- og vilje, og en nesten menneskelig følelse av hevn. Den virkelige hendelsen skulle senere inspirere Herman Melvilles roman Moby Dick. Men den fortalte kun halve historien. In the Heart of the Sea avslører hva som skjedde i etterkant, mens skipets overlevende mannskap blir presset til det ytterste og tvunget til å gjøre det utenkelige for å holde seg i live. De trosser stormer, sult, panikk og fortvilelse mens de setter spørsmålstegn ved deres dypeste tro, fra hvor mye et liv er verdt til handelsmoralen, mens kapteinen deres prøver å finne veien i et åpent hav, og styrmannen vil ta hevn på hvalen.
Lagomar

Geografi

Byen ligger i det sørlige Canelones i Ciudad de la Costa, ved Río de la Plata.
Atakapa

Atakapa er en nordamerikansk indianerstamme. Namnet er også blitt stavet Attakapa, Attakapas eller Attacapa. 
De levde i det sørøstre kulturområde i De forente stater, i en del av det område som idag utgjør USAs sørstater (Southeastern Woodlands) og levde historisk sett langs Mexicogolfen.
Atakapa kalte seg selv ishak, som betyr «folket». Innen stammen, som bestod av to grupper etter hvor de bodde, identifiserte ishak seg enten som «soloppgangens folk» eller som «solnedgangens folk». Atakapa var det navnet som ble gitt dem av choctawene. Ordet betyr menneskeetere, ettersom ishak ble sagt å ha bedrevet rituell kannibalisme.  
Deres språk kalles også atakapa.
Stammen ble kraftig desimert av infeksjonssykdommer som européerne førte med seg fra Europa. En del overlevde imidlertid, og det lever idag etterkommere av ishak i Louisiana og Texas.
Kim Myung-jin

Idrettskarriere

Kim var treer ved VM i rullestolcurling 2004, som var hans første VM. Her kom Sør-Korea på 11.-plass. Året etter var han igjen treer, i VM i rullestolcurling 2005, der det sørkoreanske laget kom på 7.-plass. Samme plassering fikk de også i VM i rullestolcurling 2007. 
I VM i rullestolcurling 2008 spilte Sør-Korea seg fram til finalen, men tapte finalen 3-5 mot Norge, og endte på 2.-plass. Også i Paralympiske vinterleker 2010 i Vancouverspilte  kom de seg til finalen, men denne gangen tapte de 7-8 for Canada, og kom med det på 2.-plass. 
Han var skip ved Paralympiske vinterleker 2014 i Sotsji i Russland, der det sørkoreanske laget kom på 9.-plass.
Kosmodrom

En Kosmodrom eller Rakettskytefelt er en base for oppskyting av raketter og romfartøy til verdensrommet.

Etymologi

Gresk: Kosmos - verdensrommet, og dromos - veddeløpsbane eller bare løpebane.
Morten Bisgaard

Klubblag

Etter å ha spilt for en del mindre klubber i Danmark kom Bisgaard til Odense i 1993. Sommeren 1998 reiste han til den italienske klubben Udinese, og han ble i denne klubben fram til juli 2001 da han gikk til danske FC København. Han spilte for FC København i tre sesonger, og scoret blant annet et mål i den danske cupfinalen for laget fra København.
Den 9. juni 2004 signerte Morten Bisgaard for den engelske klubben Derby County, og han debuterte for denne klubben 7. august 2004 i en kamp mot Leeds United. Sitt første mål for klubben fra Derbyshire var mot Brighton & Hove Albion i en ligakamp den 5. februar 2005. Totalt spilte han 36 ligakamper og scoret fire mål for the Rams i 2004/05-sesongen. Han spilte også begge play-off kampene i mai 2005 da Derby ble slått ut av Preston North End.
2005/06-sesongen startet bra for Bisgaard da han scoret fire ligamål på de åtte første kampene, men etter at klubben tapte 3-0 hjemme mot Wolverhampton Wanderers den 18. november 2005 forsvant han ut av startoppstillingen. Selv om han totalt stoppet på 33 ligakamper i denne sesongen var en del av disse korte innhopp på slutten av kampene.

Landslag

Bisgaard debuterte på det danske landslaget den 14. august 1996 i en kamp mot Sverige, og han scoret sitt første landslagsmål 12. september 2000 i en kamp mot Island. Hans åttende og siste landskamp var mot Nord-Irland den 7. oktober 2000. Bisgaard har også spilt 8 U-21 og 12 U-19 landskamper.
Edward Bede Clancy

Bakgrunn

Edward Bede Clancy var sønn av John Clancy og hans hustru. Han fikk sin utdannelse ved St. Monica's School i Richmond og deretter på maristenes kollegium i Parramatta ved Sydney. Som 16-åring begynte han på St. Columba's College i Springwood og fortsatte på St. Patrick's College i Manly.

Prest

Han ble presteviet den 23. juli 1949 av kardinal Norman Thomas Gilroy, erkebiskopen av Sydney. Etter noen år i sjelesorgen i erkebispedømmet fortsatte han med høyere studier ved pavelige universiteter i Roma og - etter nok en periode i hjemlandet, tok doktorgrad i teologi i 1965. Han underviste så i bibelstudier ved St. Patrick's College.

Biskop

I 1974 ble han utnevnt til hjelpebiskop i Sydney, biskop av Canberra i 1978, og fikk ansvar for erkebispedømmets vestligste del. På denne tiden var han velkjent i mediene som offisiell talsmann for erkebispedømmet og også for den australske bispekonferansen.

Erkebiskop, kardinal

Han ble den 24. november 1983 utnevnt til erkebiskop av Sydney og innsatt i embedet høsten etter (april 1984). Han ble i 1986 valgt til president for den australske bispekonferansen og gjenvalgt i 1988, og han innehadde dette embetet i over 15 år. Han deltok på den syvende ordinære bispesynoden høsten 1987 og var medlem av generalsekretariatet (1987–90). Han er også medlem av Den internasjonale liturgikommisjonen. Han ble i 1984 Officer of the Order of Australia (AO). I 1992 ble han utnevnt til Companion of Australia (AC).

Kardinal

Han ble kreert til kardinal av pave Johannes Paul II den 28. juli 1988. Han ble medlem av Kardinal- og bisperådet ved Statssekretariatets annen seksjon og Prefekturet for Den hellige Stols økonomiske anliggender. Han var medlem av kardinalrådet for studier av Den hellige Stol organisatoriske og økonomiske problemer fra oktober 1988 til 6. november 1995. Han deltok på den niende ordinære bispesynoden høsten 1994 som presidentdelegat, var medlem av generalsekretariatet (1994–98) og deltok på bispesynoden for Oseania høsten 1998. Han var pavens spesialutsending til den marianske kongress om Den hellige Treenighet i Manila på Filippinene i januar 2000 og til den niende Verdensdagen for syke i Sydney i februar 2001.
Han gikk av som erkebiskop av Sydney den 26. mars 2001, i en alder av 76 år. Han ble etterfulgt av senere kardinal George Pell. 
Han døde den 3. august 2014 i en alder av nitti år i Sydneys forstad Randwick.
Nicolae Farcaș

Studier

Farcaș gikk på Musikkskolen nr. 1 i București.
Mikhail Lomonosov

Bakgrunn

Mikhail Lomonosov tilhørte en fiskerfamilie fra det nordlige Russland, og lærte som ung navigasjon og meteorologi, men fikk også grunnleggende kunnskaper om russisk grammatikk. Han kunnskapstørst var så stor at han som ungdom forlot sin familie og gikk tusen kilometer til fots for å komme til Moskva, hvor han påbegynte et studium ved det geistlige akademi. Fire år senere ble han sammen med noen medstudenter sendt til vitenskapsakademiet i St. Petersburg. 
Fra 1736 fortsatte han sitt studium i Tyskland ved Philipps-Universität i Marburg. Der studerte han filosofi, matematikk, kjemi og fysikk, spesielt under filosofen Christian Wolff. 
Fra 1739 til 1740 studerte han bergverksvitenskap ved Johann Friedrich Henkels laboratorium i Freiberg i Sachsen. I Freiberg beskjeftiget han seg også intensivt med litteratur. I 1740 reiste han tilbake til Marburg og giftet seg med husvertinnes datter.
I 1741 var han i St. Petersburg igjen for å skrive sin doktoravhandling. To år senere fulgte hans kone Elisabeth-Christina med deres barn etter.

Vitenskapelig karriere

Fra 1745 underviste han som professor i kjemi i sitt eget undervisnings- og forskningslaboratorium, men var samtidig en svært produktiv dikter. I 1750 oppfordret tsarina Elisabeth av Russland ham, sammen med dikteren Trediakovski, til å skrive skuespill for det nye Nasjonalteateret, og stykkene hans gjorde stor lykke. 
1754–1755 grunnla han Lomonosovuniversitetet i Moskva med hjelp fra tsarinaens yndling, I. I. Sjuvalov. I 1760 ble Lomonosov direktør for vitenskapsakademiets universitet i St. Petersburg. 
Lomonosov døde i St. Petersburg, 54 år gammel.
Quest for Glory

Serien

Spilleren kontrollerer en kriger, tyv eller trollmann, som går fra å være en vanlig eventyrer til en helt. Eventyrerens ferdigheter forbedres gjennom bruk, og helter kan overføres til senere spill i serien. Eventyreren kan også blande ferdigheter fra forskjellige klasser, og riktig ærerik oppførsel kan gi eventyreren tittelen Paladin, en tittel som beholdes om man importerer figuren til andre spill.
Seriens humor, ordspill og tøysete detaljer er gjenkjennelig i alle spillene i serien. Inspirasjonen og folkloren som spillene er basert på forandrer seg fra spill til spill, og mens man i Quest for Glory II er i en arabisk ørken er handlingen i Quest for Glory V lagt til et øyrike inspirert av gresk mytologi.
Avslutningen av QFG II avslører at det originalt var meningen at det skulle komme fire spill i serien, ett for hver himmelretning, hver sesong og hvert av de fire elementene. QFG III ble laget for å skape bedre sammenheng i historien, og derfor kom det 5 spill.

Quest for Glory: So You Want to Be a Hero

Det første spillet fra 1989, originalt kalt Hero's Quest men omdøpt til Quest for Glory: So You Want to Be a Hero i senere utgivelser, utspiller seg i baroniet Spielburg, der det onde berg-trollet Baba Yaga forsøker å overta baroniet. Spielburg trenger en helt som kan løse problemene.

Quest for Glory II: Trial by Fire

Quest for Glory II: Trial by Fire skjer rundt byen Shapeir like etter hendelsene i det første spillet. Helten fra Spielburg kommer til ørkenlandet på et flygende teppe, og må finne emiren av Raseir, som er blitt borte.

Quest for Glory III: Wages of War

Helten, nå prins av Shapeir, reiser sammen med Rakeesh og Uhura til byen Tarna i et land med jungel og savanner kalt Fricana. Tarna er på randen av krig, og Uhuras stamme er klare til å angripe leopardmennene. Hver fiende har en hellig relikvie, og helten må unngå krig og stoppe demonen som kan slippes løs.

Quest for Glory: Shadows of Darkness

Uten forvarsel eller forklaring ender helten fra Fricana opp, uten utstyr i en mørk hule i landet Mordavia. Ute av hulen møter helten nye venner og gamle fiender, må hjelpe de lokale innbyggerne og må sette en stopper for ritualer som vil slippe løs mørke krefter.

Quest for Glory V: Dragon Fire

Trollmannen Erasmus bringer helten til Silmaria etter oppholdet i Mordavia. I dette landet er kongen blitt myrdet, og vinneren av en tradisjonell konkurranse vil bli ny konge. Prinsen av Shapeir får støtte av sine venner og må stoppe en ukjent morder samtidig som han konkurrerer med andre helter.
Slaget i Kanalen 1546

Slaget

Sjøslaget skjedde tre dager etter at freden ble inngått på Cercamp den 15. mai 1546 og som ble formalisert den 7. juni samme år. Det eneste ved sjøslaget som var spesielt var at en fransk galei ble erobret. Det var muligens den eneste gangen at en fransk galei ble tatt av engelskmennene på et halvt århundre.
Huset Hannover

Huset Hannover er et tysk fyrstehus som nedstammer fra Heinrich der Löwe av slekten Welf, opprinnelig en frankisk adelsslekt. Welferne var i middelalderen hertuger av Bayern og Sachsen, og Otto IV var fra 1209 til 1218 tysk-romersk keiser. De regjerte fra 1235 Braunschweig-Lüneburg (Hannover) som hertuger, kurfyrster og senere konger, og dessuten Storbritannia og Irland fra George Louis som Georg I, som besteg den britiske tronen i 1714, til dronning Victoria, som døde i 1901. Den britiske tronen gikk da til Victorias tyske manns slekt, den albertinske linje av Wettin-dynastiet (Sachsen-Coburg-Gotha), som idag regjerer landet. Slekten har gitt seks britiske monarker.
Fyrstehusets nåværende overhode er prins Ernst August av Hannover, som er gift med Caroline av Monaco.
Google Pixel

Pixel

Google annonserte den første generasjonen av Pixel-smarttelefoner, Pixel og Pixel XL, 4. oktober 2016 under arrangementet #MadeByGoogle. Google understreket kameraet på de to telefonene, og ble rangert som det beste smarttelefonkameraet på DxOMarkMobile med 90 poeng. Dette er hovedsakelig på grunn av optimaliseringer av programvareen, slik som HDR+. Pixel-telefoner inkluderer også ubegrenset skylagring for bilder med Google Foto, og for enheter kjøpt direkte fra Google, en opplåsbar bootloader.

Pixel 2

Google annonserte Pixel 2-serien, som består av Pixel 2 og Pixel 2 XL, 4. oktober 2017.

Pixel 3

Google annonserte Pixel 3 og Pixel 3 XL på et arrangement 9. oktober 2018 sammen med flere andre produkter. Enhetene kjører Android 9 Pie.

Pixel 3a

På I/O 2019 den 7. mai 2019 annonserte Google Pixel 3a og Pixel 3a XL; et budsjettalternativ av de opprinnelige to Pixel 3-enhetene.
Gabriel Iglesias

Tidlige år

Gabriel Iglesias ble født som Gabriel J. Iglecias i San Diego. Han er av meksikansk-amerikansk opprinnelse. Hans mor døpte Gabriel med en C i Iglesias for hans far ikke var der ved fødselen, og hun ville ikke at han skal ha samme etternavn. Han har sagt at han foretrekker å bruke hans etternavn med en S i. Han og hennes mor har bodd i Riverside, Corona, Santa Ana, Baldwin Park.

Karriere

Gabriel er svært kjent for sin måte å gjøre narr av seg selv og sine venner, og forteller hverdagshistorier som blir en komisk fest. På blant annet kanalen Comedy Central.
Inger Ottesdotter Rømer

Inger Ottesdotter Rømer (ca. 1475–1555) også kalt fru Inger til Austrått og Ingerd Ottesdatter var adelskvinne, godseier og lensstyrer, mest kjent som eier av Austråttborgen, og fra Ibsens skuespill Fru Inger til Østeraad (1857).
Hun var datter av Otte Matsson Rømer og Ingeborg Lydersdatter, og giftet seg senest i 1494 med  riksråd og rikshovmester Niels Henrikssøn («Gyldenløve») (ca. 1458-1523). Fru Ingerd spiller ingen offentlig rolle mens ektemannen lever, og er ikke nevnt i brev eller diplomer. Ekteskapet mellom Niels og Ingerd innebar også løsningen på en arvestrid om Austrått mellom to familiegrener, ettersom Niels var sønn av den tidligere eieren Henrik Jensson. 
Kort tid etter Niels' død framtrer enkefruen både som aktiv godseier og politisk aktør. Både historikere og dramatikere har festet seg ved maktspillet mellom fru Ingerd og erkebiskop Olav Engelbrektsson. Erkebiskopen hadde plyndret Austrått tre ganger, og medvirket til at to av Ingerds svigersønner ble drept. På den annen side var heller ikke fru Ingerd noen helgen; hun opptrådte aggressivt i flere tvilsomme arve-rettssaker. Bjørkvik skriver at «ho var godsrik og hadde sans for økonomi og godsdrift, men kunne nytte ufine middel for å nå sine mål»; han nevner tre større rettssaker som hun tapte.
Enkefru Inger overførte i 1552 Austråttgodset til datteren Lucie Nilsdatter og svigersønnen Jens Tillufssøn Bjelke. Inger og Lucie druknet sammen i 1555, under en båtreise på Sunnmøre. De ligger begravet under gulvet i Ørland kirke. Jens døde i 1559, og sønnen Åge Bjelke (1552–1603) overtok Austrått i en alder av 7 år. Hans formynder var Henrik Nielsson, morfaren Niels' sønn fra et tidligere ekteskap.
Trönninge (Varberg kommune)

Trönninge er et tettsted i Varberg kommune i Hallands län i Halland i Sverige. Det ligger cirka fem kilometer øst for Varberg. I 2010 hadde tettstedet 880 innbyggere.
MacBook

Spesifikasjoner

Alle maskiner leveres med 2 GB minne, som er utvidbart opptil 4 GB. Intel Core 2 Duo prosessor (Dobbelkjerne, noe som tilsvarer 2 prosessorer), 13,3" skjerm, Bluetooth, AirPort trådløst nettverk, iSight webkamera. Tidligere ble MacBooks levert med en Apple Remote, men våren 2008, ble dette endret til et valgfritt tillegg.
Den maskinen har en prosessor på 2.4 GHz, 250 GB harddisk og DVD-leser/CD-brenner.
Alle maskinene fåes originalt med 2 GB ram
Merk: dette er kun for stock-modellene, man kan fritt oppgradere harddisk, minne, med mer .

Nye modeller

I mai 2010 lanserte Apple en ny MacBook-modell med noen forandringer på innsiden. Designet er det samme som forrige utgave (høsten 2009).
Alle de nye maskinene blir levert med Intel Core 2 Duo prosessor (Dobbelkjerne, noe som tilsvarer 2 prosessorer og 64 bits), 13" skjerm, Bluetooth, AirPort trådløst nettverk og iSight webkamera. Denne utgaven har ikke IR-mottaker, og kan derfor ikke sammenkobles med Apple remote.
Standarutgaven har en prosessor på 2.4 GHz, 250 GB harddisk, 2 GB ram og DVD-leser/CD-brenner.
Dette kan kofigureres til 4 GB RAM og 500 GB Harddisk.
Den nye lanseringen har økt prisen på MacBook noe.

Design

MacBook har et unibody-kabinett i polykarbonat med runde kanter.

Unike egenskaper

MacBookene blir levert med endel nye egenskaper. Disse er bla. 802.11n trådløst nettverk, som kan overføre opptil 540 mbps, som er 10 ganger bedre enn dagens standard (802.11g). Den har også MagSafe strømkontakt, som hindrer at Macen skal falle i gulvet hvis noen snubler i ledningen. Den gjør dette ved å bruke en magnetisk festemekansime som gir etter ved rykk. Lukkemekanismen i skjermen er også magnetisk.
Gastald

Gastald (latin: «gastaldus» eller «castaldus», italiensk; «gastaldo» eller «guastaldo») var en langobardstatsmann som styrte over deler av kongelige domener (gastalder) med sivil-, og lovgivende makt.
Trekull

Trekull blir fremstilt ved at man varmer opp tre med en begrenset tilgang av oksygen til stede (tørrdestillasjon). I eldre tider ble trekull fremstilt ved ufullstendig forbrenning av tre i kullmiler.
Trekull var viktig ved utvinning av jern fra myrmalm (jarnvinna) og senere til utsmelting av jernmalm fra fjell. Knust malm og trekull ble blandet og oppvarmet med tilsetting av ekstra oksygen, for å få varme nok til at jernet ble flytende. Deretter ble nytt kull brukt til oppvarming, når en skulle smi ut jernet til redskaper.
Trekull i form av stifter eller blokker brukes i dag til kulltegninger. Mye kull av løvtre brukes også ved grilling.
Slavjansk-na-Kubani

Slavjansk-na-Kubani (russisk: Славя́нск-на-Куба́ни) er en by i Krasnodar kraj i Russland. Den ligger ved elva Protoka (ei forgrening av elva Kuban), rundt 75 km vest for Krasnodar. Innbyggertall: 64 136 (folketelling 2002).
Den ble grunnlagt i 1806. Bystatus ble innvilget i 1958.
Lisl and Leo Eitinger Prize

Lisl and Leo Eitinger Prize (også kalt Universitetet i Oslos menneskerettighetspris) deles ut av Universitetet i Oslo til personer som har ytt viktige bidrag i de felt som professor Leo Eitinger var opptatt av.
Vitaby

Vitaby er et tettsted i Simrishamn kommune i Skåne län i Sverige. I 2010 hadde tettstedet 278 innbyggere.
Cornelis bästa

Cornelis bästa er et samlealbum av Cornelis Vreeswijk, utgitt i 1985.
Cicindela arenaria

Utbredelse

Den er utbredt fra Kaukasus i øst og finnes sør i Europa der klimaet er varmere, den finnes ikke i Norge.

Utseende

Cicindela arenaria har en blanding av matallisk grønn farge og bunlig bronsefarge. Også følehornene og beina har den samme fargeblandingen. Den har et sammensatt mønster av blekt gule c-former på dekkvingene.  Kjevene har ikke matalisk glans, men er lyst brunlig, med mørkt brune ytterkanter (tenner).

Levevis

Cicindela arenaria finnes i tilknytning til åpne solrike tørre lokaliteter. Både de voksne og larvene lever som rovdyr. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Vinjes Ambulansetjeneste

Vinjes Ambulansetjeneste ble etablert av Oscar S. Vinje i Vinjes Transport i 1919 og har siden den gang hatt kontinuerlig driftsavtale med hhv. Trondhjems sykehus, Regionssykehuset, Rikstrygdeverket, Sør-Trøndelag fylkeskommune og nå St. Olavs hospital Universitetssykehuset i Trondheim. Siden 1919 har avtalen omfattet Trondheim, Klæbu og Malvik. I 2005 ble det i tillegg inngått avtale med Orkdal og Selbu. I Trondheim drives også en tjeneste med legevaktbiler.
Ambulansetjenesten har totalt ca. 85 ansatte og dekker ca. 60% av alle ambulanseoppdrag i Midt-Norge.
Casiguran (Aurora)

Casiguran (Bayan ng Casiguran) er en kommune i Filippinene. Kommunen ligger på øya Luzon og tilhører provinsen Aurora. Folkemengden var på 24 313 innbyggere i 2015.
Martin Jäger

Liv og karriere

Martin Jäger er sønn av Helen og Beat Jäger. Han vokste opp sammen med sine søstre Barbara og Christa i Vättis (Sankt Gallen kanton).
Jäger tok sølvmedalje ved de nasjonale mesterskapene 2008 i sprint (friteknikk). I februar 2009 deltok han i VM i Liberec. Han ble nummer 2 i sprint under U23-VM 2010 bak Ole-Marius Bach. Under VM 2011 i Oslo hadde Jäger i sprintøvelsen tredjebeste tid i kvalifiseringen. Han vant også sitt kvartfinaleheat, og kvalifiserte seg dermed til semifinalen, hvor han derimot endte sist i sitt heat og ble slått ut.
Katedralen i San José

Katedralen i San José (spansk: Catedral Metropolitana de San José) er hovedkirken i Costa Ricas hovedstad San José. Den ble bygd i 1871 som erstatning for den opprinnelige katedralen, som ble ødelagt av et jordskjelv i 1820. Den ligger ved Parque Central langs Avenida Segunda.
Katedralen ber utforma av Eusebio Rodríguez, og har en forholdsvis enkel, hvit fasade med elementer fra de gresk-ortodokse, nyklassisistiske og barokke stilartene. Fasaden er støtta opp av doriske søyler toppa med nyklassisistiske frontoner.
Skerpikjøt

Skerpikjøt (IPA: [ˈʃɛʃpɪtʃøːt], dansk: skærpekød), eller skarpræstur, er færøysk fenalår av sauekjøtt som er tørket på en særegen måte. Kjøttet lagres 5–9 måneder i en hjallur (uthus med vindtrekk), og oppbevaringen i uthuset deles inn i tre faser som alle får innvirkning på det ferdige kjøttets smak, konsistens og lukt. Ferdigtørket skerpikjøt skjæres i tynne skiver og brukes ofte som pålegg på grovbrød, på samme måte som andre typer spekeskinke. Kjøttet kan også spises sammen med kokte poteter, varme eller kalde. Skerpikjøt skal derimot ikke varmebehandles.
Mørkets opplevelser

Mørkets opplevelser er et norsk filmmagasin som gikk på NRK Radio fra 1994 til 2016. Hovedvekten i programmet ble lagt på anmeldelser av filmer som var kinoaktuelle i Norge. Programskaperne beskrev Mørkets opplevelser som et bredt filmprogram som «forsøker å skille mellom gull og glitter», som «velger stoff etter hva som er interessant og ikke nødvendigvis markedsriktig» og «som gir taletid til regissører og skuespillere når de har noe interessant å si, uavhengig av om de arbeider i Hollywood eller Sarajevo eller Kautokeino». Einar Guldvog Staalesen ledet programmet. Programmet gikk på P2 og ble sendt på torsdager den første tiden, deretter fredager.
Syracuse (New York)

Transport

Man kan komme seg til Syracuse ved å ta Interstate 81 fra nord/sør eller Interstate 90 (New York State Thruway) fra øst/vest. Man kan også fly til Hancock Intl' Airport (flyplasskode SYR) eller man kan ta tog. Toget Lake Shore Limited som trafikkerer strekningen Chicaco New York/Bosten har daglige avganger. Toget Empire Service som trafikkerer ruten New York – Niagara Falls stopper også i Syracuse.
Ryosuke Okuno

Karriere

Ryosuke Okuno startet sin profesjonelle karriere i Kashima Antlers i 1993. Han har også spilt for Kawasaki Frontale, Sanfrecce Hiroshima og Thespa Kusatsu.